

Ezermalas iela 10, Rīga, LV-1014; tālr.67146288; e-pasts [pasts@koledza.vp.gov.lv](mailto:pasts@koledza.vp.gov.lv); [www.policijas.koledza.gov.lv](http://www.policijas.koledza.gov.lv)

**IEKŠĒJIE NOTEIKUMI**

Rīgā

|  |  |
| --- | --- |
| 01.08.2023 | Nr. 3 |

**Grozījumi Valsts policijas koledžas 2020.gada 11.augusta iekšējos noteikumos Nr.6 “Valsts policijas koledžas pedagogu skaita noteikšanas, darba slodzes plānošanas, uzskaites, kontroles un darba samaksas kārtība”**

APSTIPRINĀTI

Valsts policijas koledžas padomes

2023.gada 1.augusta sēdē, protokols Nr.8

Izdoti saskaņā ar

Valsts pārvaldes iekārtas likuma

72. panta pirmās daļas 2. punktu,

Ministru kabineta

2016. gada 5. jūlija noteikumu Nr. 445

"Pedagogu darba samaksas noteikumi" 2. punktu

un Ministru kabineta

2023. gada 27. jūnija noteikumu Nr. 354

"Iekšlietu ministrijas sistēmas koledžu

finansēšanas noteikumi" 12. punktu

Izdarīt Valsts policijas koledžas 2020.gada 11.augusta iekšējos noteikumos Nr.6 “Valsts policijas koledžas pedagogu skaita noteikšanas, darba slodzes plānošanas, uzskaites, kontroles un darba samaksas kārtība” šādus grozījumus:

1. Papildināt iekšējos noteikumus ar 27.1 , 27.2 un 27.3 punktu šādā redakcijā:

"27.1 Papildu koeficientu moderno tehnoloģiju un inovatīvu mācību metožu pielietošanai pedagogam nosaka Koledžas direktora apstiprināta komisija, kas sastāv no komisijas priekšsēdētāja un 3 locekļiem, ne vēlāk kā 10 dienas pirms mācību/studiju gada sākuma vai ne vēlāk kā piecas dienas pēc Koledžas katedras vadītāja iesnieguma par papildu koeficienta noteikšanu saņemšanas.

27.2 Koledžas katedras vadītājs līdz kārtējā gada 10. augustam vai ne vēlāk kā 15 dienas pirms darba tiesisko attiecību uzsākšanas ar pedagogu, vai arī pēc nepieciešamības iesniedz šo iekšējo noteikumu 27.1 punktā minētajai komisijai iesniegumu pedagogu papildu koeficienta noteikšanai.

27.3 Nosakot pedagoga mēneša darba algas likmi, pedagoga individuālais koeficients summējas ar papildu koeficientu par moderno tehnoloģiju un inovatīvu mācību metožu pielietošanu.".

27.4 Komisijas protokolu iesniedz lēmuma apstiprināšanai direktoram. Komisija iesniegumu izskata 3 darba dienu laikā pēc iesnieguma saņemšanas.

1. Izteikt 4.pielikumu jaunā redakcijā (pielikums).
2. Noteikumi stājas spēkā 2023.gada 1.jūlijā.

Saskaņots ar Valsts policiju 25.07.2023 (atzinums Nr. Nr.20/CAnos/43332).

Direktora p.i. Z.Pumpure

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Aļona Pavlova, 67219634

[alona.pavlova@koledza.vp](mailto:alona.pavlova@koledza.vp).gov.lv

Pielikums

Valsts policijas koledžas

01.08.2023 iekšējiem noteikumiem Nr. 3

“4.pielikums

Valsts policijas koledžas

11.08.2020. iekšējiem noteikumiem

Nr.6

**Pedagogu mēneša darba algas koeficienti**

Individuālais koeficients vienas darba slodzes mēneša darba algas aprēķināšanai pedagogam, ar kuru noslēgts darba līgums vai nodibinātas tiesiskās attiecības uz uzņēmuma līguma pamata:

|  |  |  |  |  |  |  |
| --- | --- | --- | --- | --- | --- | --- |
| **Izglītība un grāds** | | | **Pedagoģiskā darba stāža un pasniedzamajam priekšmetam (kursam) atbilstoša praktiskā darba stāža kopsumma (gados)** | | | **Koeficients\***  **(K)** |
| Augstākā | Maģistra grāds | Doktora grāds | līdz 5 | no 5 līdz 10 | 10 un vairāk |
| X |  |  | X |  |  | 1,10 |
| X |  |  |  | X |  | 1,15 |
| X |  |  |  |  | X | 1,20 |
|  | X |  | X |  |  | 1,25 |
|  | X |  |  | X |  | 1,30 |
|  | X |  |  |  | X | 1,35 |
|  |  | X |  |  |  | 1,40 |

Piezīme - ar X apzīmē pedagoga iegūto izglītību, grādu un pedagoģiskā darba stāžu un pasniedzamajam priekšmetam (kursam) atbilstošo praktiskā darba stāžu.

\*Pedagogs papildus individuālajam koeficientam var saņemt 0,15 koeficienta palielinājumu par moderno tehnoloģiju un inovatīvu mācību metožu pielietošanu studiju/mācību procesā, kas sevī ietver:

- interaktīvu mācību metožu izmantošanu nodarbībās (izglītojamo aktīva iesaistīšana nodarbībā, diskusijas, darbs grupās u.tml);

- moderno digitālo rīku izmantošanu studiju/mācību procesā (*XVR*, interaktīvā šautuve, *Open chat*, *mirror* u.tml.);

- interaktīva satura izveidošanu un uzturēšanu pašmācību nodrošināšanai *Moodle* e-mācību vidē (video lekciju ieraksti, H5P, grāmatas izstrāde, vārdnīcu, uzdevumu un pārbaudes darbu izstrāde un uzturēšana, forumi utt.);

- studējošo iesaisti zinātniskajā darbā un lietišķajā pētniecībā (izņemot kvalifikācijas darbu izstrādi);

- vieslekciju un nodarbību vadīšanu kādā no Eiropas Savienības apstiprinātajām valodām (neattiecas uz studiju kursiem/mācību priekšmetiem “Svešvaloda”).”.

Direktora p.i. Z.Pumpure

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU